EL
C 207/40
Επίσημη Εφημερίδα της Ευρωπαϊκής Ένωσης
23.5.2022
Απόφαση του Γενικού Δικαστηρίου της 30ής Μαρτίου 2022 — Établissement Amra κατά EUIPO — eXpresio (Σχήμα μπότας αναπήδησης) (Υπόθεση T-264/21) (1) [Σήμα της Ευρωπαϊκής Ένωσης – Διαδικασία για την κήρυξη ακυρότητας – Τρισδιάστατο σήμα της Ευρωπαϊκής Ένωσης – Σχήμα μπότας αναπήδησης – Απόλυτος λόγος απαραδέκτου – Σημείο αποτελούμενο αποκλειστικά από το σχήμα του προϊόντος που είναι απαραίτητο για την επίτευξη τεχνικού αποτελέσματος – Άρθρο 7, παράγραφος 1, στοιχείο ε', σημείο ii), του κανονισμού (ΕΕ) 2017/1001 – Ύπαρξη λεκτικών στοιχείων – Έλλειψη μη λειτουργικών ουσιωδών χαρακτηριστικών] (2022/C 207/52) Γλώσσα διαδικασίας: η ισπανική Διάδικοι Προσφεύγουσα: Établissement Amra (Vaduz, Λιχτενστάιν) (εκπρόσωπος: M. Gómez Calvo, δικηγόρος) Καθού: Γραφείο Διανοητικής Ιδιοκτησίας της Ευρωπαϊκής Ένωσης (εκπρόσωπος: J. Crespo Carrillo) Αντίδικος ενώπιον του τμήματος προσφυγών του EUIPO: eXpresio, estudio creativo, SL (La Nucia, Ισπανία) Αντικείμενο Προσφυγή κατά της αποφάσεως του πρώτου τμήματος προσφυγών του EUIPO της 15ης Μαρτίου 2021 (υπόθεση R 1083/2020-1), σχετικά με διαδικασία για την κήρυξη ακυρότητας μεταξύ Établissement Amra και eXpresio, estudio creativo.
Διατακτικό Το Γενικό Δικαστήριο αποφασίζει: 1) Ακυρώνει την απόφαση του πρώτου τμήματος προσφυγών του Γραφείου Διανοητικής Ιδιοκτησίας της Ευρωπαϊκής Ένωσης (EUIPO) της 15ης Μαρτίου 2021 (υπόθεση R 1083/2020-1).
2) Καταδικάζει το EUIPO στα δικαστικά έξοδα.
(1)
EE C 263 της 5.7.2021.
Απόφαση του Γενικού Δικαστηρίου της 30ής Μαρτίου 2022 — Hesse κατά EUIPO — Wedl & Hofmann (Testa Rossa) (Υπόθεση T-451/21) (1) {Σήμα της Ευρωπαϊκής Ένωσης – Διαδικασία ανακοπής – Αίτηση καταχωρίσεως λεκτικού σήματος της Ευρωπαϊκής Ένωσης Testa Rossa – Προγενέστερο εικονιστικό σήμα της Ευρωπαϊκής Ένωσης TESTA ROSSA – Σχετικός λόγος απαραδέκτου – Άρθρο 8, παράγραφος 1, στοιχείο β', του κανονισμού (ΕΚ) 207/2009 [νυν άρθρο 8, παράγραφος 1, στοιχείο β', του κανονισμού (ΕΕ) 2017/1001]} (2022/C 207/53) Γλώσσα διαδικασίας: η γερμανική Διάδικοι Προσφεύγων: Kurt Hesse (Νυρεμβέργη, Γερμανία) (εκπρόσωπος: M. Krogmann, δικηγόρος) Καθού: Γραφείο Διανοητικής Ιδιοκτησίας της Ευρωπαϊκής Ένωσης (εκπρόσωποι: M. Eberl και Ε.
Μαρκάκης) Αντίδικος ενώπιον του τμήματος προσφυγών του EUIPO, παρεμβαίνουσα ενώπιον του Γενικού Δικαστηρίου: Wedl & Hofmann GmbH (Mils/Hall en Tyrol, Αυστρία) (εκπρόσωπος: T. Raubal, δικηγόρος) Αντικείμενο Προσφυγή κατά της αποφάσεως του πρώτου τμήματος προσφυγών του EUIPO της 20ής Μαΐου 2021 (υπόθεση R 878/2020-1), σχετικά με διαδικασία ανακοπής μεταξύ Wedl & Hofmann και Κ.
Hesse.